2026 йил учун расмий статистика соҳасидаги давлат дастурининг 
январь–июнь ойларида бажарилиши тўғрисида
МАЪЛУМОТ
I. Расмий статистика соҳасидаги давлат дастури ижроси, статистика услубияти ва амалиётини такомиллаштириб бориш тадбирлари
Расмий статистика соҳасидаги давлат дастури (кейинги ўринларда - Дастур) Республика статистика кенгашининг 2025-йил 22- декабрда ўтказилган йиғилишининг 1-сонли Баёни билан тасдиқланган. 
Дастурга мувофиқ 2026- йилнинг январь-июнь ойларида жами 1800 та статистика ишлари белгиланган муддатларда ва тўлиқ ҳажмда бажарилди, шундан 849 таси Миллий статистика қўмитаси ва унинг органлари томонидан, 462 таси расмий статистиканинг бошқа тайёрловчилари томонидан ва 489 таси бошқа вазирлик, идора ва ташкилотлар томонидан бажарилди 
(1-илова).
Миллий статистика қўмитаси томонидан, иқтисодиёт соҳалари ҳамда тармоқлари ривожланиши мақсадли комплекс дастурлари мониторинги учун доимий равишда миқдорий кўрсаткичлар шакллантириб борилди, ҳудудлар ҳамда иқтисодиёт тармоқлари ривожланиши ҳолатини комплекс тавсифловчи таҳлилий-статистика маълумотлари ҳар ойда Ҳукуматга тақдим этиб борилди.
Шунингдек, 2025-йилнинг январь-декабрь, 2026 йилнинг январь-март даври учун Ўзбекистон Республикасининг ижтимоий-иқтисодий ривожланишининг дастлабки якунлари бўйича статистика маълумотлари тайёрланиб, Ўзбекистон Республикаси Президенти Администрацияси, Вазирлар Маҳкамаси, Иқтисодиёт ва молия вазирлиги, Марказий банк ҳамда бошқа вазирлик ва идораларга тақдим этилди.
2025 йилнинг январь-декабрь, 2026 йилнинг январь-март ойлари якунлари бўйича “Ўзбекистон Республикасининг ижтимоий-иқтисодий ҳолати” ахборотномаси (доклад) ўзбек, рус ва инглиз тилларида чоп этилиб, Ўзбекистон Республикаси Президенти Администрацияси, Вазирлар Маҳкамаси ҳамда тегишли вазирлик ва идораларга юборилди.
Шу билан бирга, 2026 йил январь, январь-февраль, январь-апрель, январь-май даврлари учун “Ўзбекистон Республикасининг ижтимоий-иқтисодий ҳолати” статистик рисоласи 2 тилда (ўзбек, рус) чоп этилиб, белгиланган рўйхат асосида Ўзбекистон Республикаси Президенти Администрацияси, Вазирлар Маҳкамаси ҳамда тегишли вазирлик ва идораларга тақдим этилди.
Статистика дастурига мувофиқ бажарилган ишлар натижаларига кўра шакллантирилган очиқ статистика маълумотлари, ахборотномалар, тўпламлар, пресс-релизлар кўринишида ҳамда оммавий ахборот воситалари, расмий 
веб-сайтлар ва ижтимоий тармоқлар орқали мунтазам равишда миллий ва хорижий фойдаланувчилар эътиборига етказиб берилди (2-илова).
Хусусан, ижтимоий тармоқлардаги қўмитанинг расмий Telegram каналида   540 та, Facebook саҳифасида   345 та ва Инстаграм саҳифасида 154 та янгиликлар эълон қилинди.
Шунингдек, 36 та инфографика роликлари ҳамда статистика фаолиятига оид 520 га яқин лавҳалар телеканалларда эфирга узатилди.
Миллий статистика қўмитаси расмий веб-сайтининг “Очиқ маълумотлар” бўлимида макроиқтисодий кўрсаткичлар, миллий ҳисоблар, нарх 
ва индекслар, саноат, қишлоқ хўжалиги, аҳоли турмуш даражаси 
ва бошқа қатор статистика йўналишлари бўйича 1351 та статистика маълумотлари тўпламлари эълон қилинди (3-илова).
Шунингдек, “Янги Ўзбекистон” ва бошқа нашрларда 9 та материаллар чоп этилди.
Халқаро статистика амалиётини инобатга олган ҳолда, статистика соҳасининг турли йўналишлари бўйича 2026 йил январь-июнь ойларида 9 та янги услубий қўлланма ишлаб чиқилди.
[bookmark: _GoBack]Статистика маълумотлари сифатини ошириш борасида ҳисобот топширувчи субъектлар ўртасида профилактика тадбирлари амалга оширилмоқда. Жумладан, 2026 йил январь-июнь ойларида республиканинг барча ҳудудларида 44 306 та респондентларга тушунтиришлар, 38 728 та янги ташкил этилган респондентлар профлактика тадбирлари давомида қамраб олинди, 58 872 дан ортиқ буклетлар тарқатилди ва 3 029 марта оммавий ахборот воситаларида чиқишлар ташкил этилди.
Очиқ маълумотлар портали фаолиятини такомиллаштириш, маълумотлар сифатини ошириш ва кўламини кенгайтириш борасида амалга оширилган ишлар натижасида, порталда эълон қилинаётган маълумотлар тўпламлари сони 13 100  дан ошди. 
Жумладан, Миллий статистика қўмитаси томонидан порталда эълон қилинаётган статистика маълумотлари тўпламлари сони 10 461 тани ташкил қилди (4-илова).
Ўзбекистон Республикаси Миллий статистика қўмитасининг Кадрлар малакасини ошириш ва статистик тадқиқотлар институти томонидан 
2026 йилда амалга ошириладиган статистик тадқиқотлар дастурига мувофиқ,
10 та тадқиқот иши тасдиқланган бўлиб, шундан январь-июнь холатига 4 та тадқиқот иши, яъни “Геомаълумот / спутник тасвирлари асосида қишлоқ хўжалиги статистикасида ҳосилни баҳолаш услубиётини яратиш” мавзуси устида иш олиб борилди ва якунланди.
Шунингдек, “O‘zMSt ISO 3534-1:2026 (ISO 3534-1:2026, IDT) Статистик усуллар. Луғат ва шартли белгилар-1-қисм: Умумий статистик атамалар ва эҳтимоллар назариясида қўлланиладиган атамалар” ҳамда O‘zMSt ISO 3534-2:2026 (ISO 3534-2:2026, IDT) Статистик усуллар. Луғат ва шартли белгилар-
2-қисм: Амалий статистика” мавзусидаги тадқиқот ишлари Ўзбекистон Стандартлар институтининг (2026 йил 9 июньдаги 1356/6-сонли хат) 2026 йил 
4 июндаги 18/ХСт-26-сон буйруғи билан тасдиқланганини ва давлат рўйхатига олинганини ҳамда мазкур миллий стандартлар 2026 йил 4 июлдан Ўзбекистон Республикаси ҳудудида амалга киритилиши тўғрисида маълум қилинди.
Юқоридагилар билан бир қаторда, “2026 йилда маъмурий маълумотларни етказиб берувчиларнинг маълумотлар базаларини Миллий статистика қўмитасининг ахборот тизимига интеграция қилиш ва маълумотларни тақдим этиш режа-жадвали”да белгиланган ишларни бажарилиши юзасидан январь- июнь ойларида тегишли вазирлик ва идоралар билан технологик йўриқномалар ишлаб чиқиш бўйича ишлар амалга оширилмоқда. 
Жумладан: 
Аҳоли ва қишлоқ хўжалигини рўйхатга олиш тадбирларини ўтказиш жараёнида давомида Адлия вазирлигининг оила таркиби тўғрисидаги  маълумотлар базаси билан;
Ички ишлар вазирлигининг аҳолининг таркиби, оилавий ҳолати ва миграцияси, доимий яшаш ва вақтинча турган жойи тўғрисида маълумотлар базаси билан;
Камбағалликни қисқартириш ва бандлик вазирлигининг аҳолининг меҳнат фаолияти ва чет эл фуқароларининг меҳнат фаолияти тўғрисида маълумотлари Электрон хукуматнинг “Идоралараро интеграцион платформаси” орқали;
Қишлоқ хўжалиги вазирлигининг қишлоқ хўжалиги фаолиятига доир кўрсаткичлари тўғрисидаги маълумотлари; 
Солиқ қўмитасининг расмий иш билан банд бўлган фуқароларга оид маълумотлар базаси билан; 
Кадастр агентлигининг тураржой маълумотлари билан; 
Ўзбекистон маҳаллалари уюшмасининг оилалар сони, аҳолининг таркиби, оилавий ҳолати ва меҳнат фаолиятига оид маълумотлари билан; Қурилиш ва уй-жой коммунал хўжалиги вазирлигининг юридик шахслар томонидан қурилган ва фойдаланишга топширилган турар ва нотурар объектлар, корхона ва ташкилотлар томонидан бажарилган қурилиш-монтаж ишлари ҳамда қурилиш соҳасидаги корхоналарда мавжуд соз ҳолатдаги техникаларга оид маълумотлари билан;
Ўзбекистон Республикаси Вазирлар Маҳкамаси ҳузуридаги Саноат, радиация ва ядро хавфсизлиги қўмитасидан, Юридик ва жисмоний шахслардаги техник қурилмаларга оид маълумотлари билан;
Камбағалликни қисқартириш ва бандлик вазирлигининг ташкилотлардаги мавжуд бўш иш ўринлари, фаолият юритаётган ходимлар, уларнинг эгаллаб турган лавозимлари, иш ставкалари ҳамда меҳнат фаолиятига оид бошқа маълумотлари билан;
Сув хўжалиги вазирлигининг «Томчи реестр» ахборот тизимидаги қишлоқ хўжалигида томчилатиб суғориш технологияларини жорий этиш учун ажратилаётган агросубсидиялар, уларнинг мониторинги ва назоратини юритишга оид электрон реестр маълумотлари билан;
Ўзбекистон Республикаси Қишлоқ хўжалиги вазирлигининг фермерлар, деҳқон хўжаликлари ва агрокластерларга ажратилган агросубсидиялар, «Агроплатформа» ахборот тизимида жойлаштирилган қишлоқ хўжалиги корхоналарининг экин майдонлари ва уларга ажратилган кредитлар, шунингдек республика бўйича сотилган қишлоқ хўжалиги ерларига оид статистик маълумотлари билан интеграция йўлга қўйилди. 
III. Халқаро ҳамкорлик ва ахборот алмашинуви 
Халқаро ташкилотлар билан соҳани ривожлантириш, илғор тажрибалар ва замонавий услубий тавсияларни амалиётга жорий этиш юзасидан яқиндан ҳамкорлик ҳамда мамлакат кўрсаткичларини халқаро ахборот базаларида акс эттириш юзасидан ахборот алмашинуви алоқалари йўлга қўйилди.
2026 йилнинг январь-июнь ойларида халқаро ташкилотларнинг 
19 та саволномалари, жумладан, БМТ Статистика бўлимининг 2 та, 
ЮНEСКО статистика институтининг 3 та, МДҲ Давлатлараро Статистика қўмитасининг 2 та ва бошқа халқаро ташкилотларнинг 4 та саволномалари тўлдирилиб, тақдим этилди. 
Бундан ташқари, 4 та халқаро маълумотлар базаларидаги, хусусан, ХВЖнинг кенгайтирилган Маълумотларни тарқатишнинг умумий тизими доирасида, МДҲ ва “CОМТРАДE” маълумотлар базаларида Ўзбекистоннинг статистика кўрсаткичлари ўз вақтида янгиланди.
Жумладан, товарлар савдоси бўйича БМТнинг “CОМТРАДE” ахборот базасида 42 673 та товар турлари бўйича Ўзбекистон Республикаси маълумотларини ҳар ойда янгилаб борилиши таъминланди.
ХВЖнинг кенгайтирилган Маълумотларни тарқатишнинг умумий тизими (e-GDDS) доирасида 422 та индикатор бўйича маълумотлар мунтазам янгилаб борилмоқда. 
Бундан ташқари, ХВЖнинг кенгайтирилган Маълумотларни тарқатишнинг умумий тизимидан (e-GDDS) Маълумотларни тарқатишнинг махсус стандартига (SDDS) ўтиш юзасидан зарур тадбирлар амалга оширилмоқда.
IV. Мамлакат миқёсида амалга оширилган йирик тадбирлар
Аҳоли ва қишлоқ хўжалигини рўйхатга олиш тадбирларини амалга ошириш  масалаларида
Ўзбекистон Республикасининг “Аҳолини рўйхатга олиш тўғрисида”ги Қонуни, Ўзбекистон Республикаси Президентининг 2025 йил 
19 сентябрдаги “Ўзбекистон Республикасида аҳоли ва қишлоқ хўжалигини рўйхатга олиш тадбирини ўтказиш тўғрисида” ПФ-173-сон Фармони 
ва Вазирлар Маҳкамасининг 2025-йил 7-октябрдаги “Ўзбекистон Республикасида аҳоли ва қишлоқ хўжалигини рўйхатга олиш тадбирини ўтказиш чора-тадбирлари тўғрисида” 629-сон қарорига мувофиқ аҳоли ва қишлоқ хўжалигини рўйхатга олиш тадбирига тайёргарлик кўриш, уни ўтказиш ва маълумотларни қайта ишлаш жараёнлари бўйича бир қатор ишлар амалга оширилмоқда.
2026 йилнинг 5–13 январь кунлари республика ҳудудларида фаолият юритаётган 50 мингдан ортиқ маҳалла еттилиги ходимлари йўналишлар бўйича кичик гуруҳларга бўлинган ҳолда 3-босқичда амалий ўқитиш ишлари ўтказилди. 
Ўқитиш давомида рўйхатга олиш ишларида иштирок этувчи шахсларни ўқитиш учун ҳудудий олий таълим муассасаларидан 5 нафардан, 
жами 70 нафар юқори малакали психолог ўқитувчилар танлаб олиниб ўқитишда иштирок этишди. 
Ўз навбатида назоратчилар ва рўйхатга олувчилар учун ўқув-услубий материаллар такомиллаштирилиб, жойларга ўз вақтида етказилди, ҳудудий бошқармалар орқали маҳалла еттилиги ходимларини зарур жиҳозлар билан таъминлаш ишлари амалга оширилди, жумладан 37 минг дона махсус сумкалар ва рўйхатга олиш бўйича қўлланмалар ҳамда 52 мингга яқин 
QR -кодли идентификация беджиклари тайёрланиб, жойларга тарқатилди.
Шунингдек, онлайн рўйхатдан ўтиш даври мобайнида олий таълим муассасаларидан рўйхатга олиш жараёнида волонтёр сифатида жалб қилинадиган талабалар, вазирлик ва идоралар, устав фондида давлат улуши 50 фоиз ва ундан кўп бўлган корхоналарнинг ходимлари онлайн рўйхатдан ўтиш бўйича ўқитилди. 
Бундан ташқари вазирлик ва идоралар census.stat.uz платформасидан онлайн рўйхатдан ўтишлари учун махсус тайёрланган 
35 нафар тренерлар томонидан мунтазам амалий ёрдам кўрсатилди.
2026 йилнинг 15–31 январь кунлари аҳоли ва қишлоқ хўжалигини рўйхатга олишнинг онлайн босқичи бўлиб ўтди. Ушбу босқични сифатли ўтказишни таъминлаш мақсадида аҳоли ва қишлоқ хўжалигини рўйхатдан ўтказиш имконини берувчи https://census.stat.uz манзилидаги рўйхатга олиш ахборот тизими ишлаб чиқилиб, белгиланган тартибда амалиётга жорий этилди.
Шунингдек, рўйхатга олиш ишларининг белгиланган муддатларда ва сифатли амалга оширилиши устидан доимий ҳамда кунлик назоратни таъминлаш мақсадида https://monitoring-dev.census-stat.uz/dashboard манзилида махсус мониторинг ахборот тизими ишлаб чиқилди. Шу орқали онлайн рўйхатга олиш жараёнида маълумотларнинг дастлабки тўлиқлиги, мантиқий уйғунлиги ва дубликат ҳолатларини аниқлаш бўйича назорат тадбирлари амалга оширилди.
Республика бўйича 34980 дан ортиқ вазирлик, идора ва ташкилотлар раҳбарлари 2026 йил 15-31 январь кунлари давомида ўз тизимида фаолият олиб бораётган барча ходимларнинг интернет тармоғи орқали рўйхатдан ўтишларини фаол ташкил этиб кунлик ҳисобот бериб боришди.
Шунингдек, 2026-йил 15 январдан 28 февралгача бўлган муддатда фермер хўжаликлари ва қишлоқ хўжалиги фаолиятини амалга оширувчи корхона ҳамда ташкилотлар 6-шакл саволномасини белгиланган тартибда тўлдириб, эстат орқали маълумотларни юбориш сифатли ташкил этилди, келиб тушган ҳисоботлар ўрнатилган мантақий назорат орқали мунтазам текшириб борилди.
Онлайн босқич якунлари бўйича республикадаги 7,6 млн хонадондан 6,2 млн тасида (82,3 фоиз) яшовчи 32,1 млн нафардан ортиқ аҳоли рўйхатдан ўтди ва 148 минг та юридик шахс томонидан қишлоқ хўжалиги фаолияти бўйича тегишли саволномалар тақдим этилди.
2026-йил 4-28 февраль кунлари “махалла еттилиги” ходимлари томонидан уйма-уй юриб рўйхатга олиш ишлари тўлиқ якунланди ва планшет қурилмалари орқали рўйхатга олиш ишларини респондентлар яшайдиган (вақтинча бўлиб турган) турар жой ва нотурар жойларга, биноларга ташриф буюрган ҳолда уйма-уй юриб сўров ўтказиш тўлиқ таъминланди. 
Иккинчи босқич якунлари бўйича 2026 йил 28 февраль ҳолатига кўра дастлабки маълумотларга асосан республика бўйича ташкилий режада белгиланган ҳамда GIS-базада географик координаталари акс эттирилган манзиллар тўлиқ рўйхатга олинди.
Аҳоли ўртасида рўйхатга олиш тадбирининг аҳамиятини кенг тушунтириш ва иштирок даражасини ошириш мақсадида ахборот-тушунтириш ишлари тизимли равишда ташкил этилди.
Тарғибот ишларининг муҳим йўналишларидан бири сифатида оммавий ахборот воситалари ва рақамли медиада узлуксиз ахборот қамрови таъминланди. Маҳаллий ва хорижий оммавий ахборот воситаларида рўйхатга олиш тадбирига оид 20 мингга яқин материаллар эълон қилинди. 
Республика телеканаллари орқали 250 га яқин махсус лавҳа ва репортажлар эфирга узатилди. Хусусан интернет-нашрлар, ижтимоий тармоқлардаги кенг аудиторияли саҳифалар ва бошқа ОАВларда 17 мингдан зиёд материаллар, босма нашрларда 200 дан ортиқ мақолалар чоп этилди, радиоканалларда 250 дан зиёд эшиттиришлар эфирга узатилди.
Шу билан бирга, аҳоли гавжум бўлган ҳудудларда тарғибот самарадорлигини ошириш мақсадида 750 та бозор, 304 та олий таълим муассасаси, 25 та метро бекати, 1747 та жамоат транспорти воситаси ва бекатлари, 86 та вокзал, 28 та аэропорт, 1279 та савдо марказлари ва 16 887 та давлат ташкилотларида рўйхатга олиш тадбирларининг плакатлари ўрналилди, роликлари намойиш этилди. 
Шунингдек, юртимизнинг 498 та нуқтасида асосий тарғибот баннерлари ўрнатилди, 404 нуқтадаги ЛEД-мониторлар орқали видеоматериаллар намойиш этилди.
Олиб борилган тарғибот ишлари натижасида аҳолининг рўйхатга олиш жараёнлари бўйича хабардорлиги оширилди, фаол иштирокини таъминлашга эришилди.
2026-йил йил март ойида рўйхатга олиш натижаларининг аниқлиги ва тўлиқлигини баҳолаш мақсадида рўйхатга олишдан кейинги назорат кузатувини (PES) ўтказиш бўйича комплекс тайёргарлик ишлари амалга оширилди. PES танланма кузатув усули асосида ташкил этилди. 
Танланмани шакллантириш Ўзбекистон Республикаси Кадастр агентлиги ҳамда Миллий статистика қўмитаси томонидан ҳамкорликда ишлаб чиқилган, турар жой объектларининг ГИС-координаталарига асосланган мустақил геоахборот маълумотлар базаси орқали амалга оширилди.
Назорат кузатувини ўтказиш концепцияси ва методологияси ФАО ҳамда ЮНФПА халқаро ташкилотлари экспертлари иштирокида келишилган ҳолда ишлаб чиқилди. Шунингдек, танланмани шакллантириш ва кузатувни ташкил этиш жараёнларида халқаро экспертлар иштирок этди.
Март ойининг иккинчи ярмидан бошлаб танланма асосида уй-жой манзилларида назорат кузатуви ўтказилди. Назорат кузатуви натижалари планшет қурилмалари орқали электрон тизимга киритилиб, марказлашган базага юклаб борилди. 
Мазкур кузатув доирасида танланмага тушган 15 000 та уй-жой манзилида жойлашган хонадонларда қишлоқ хўжалиги назорат кузатуви саволномаси асосида қайта рўйхатга олиш ишлари амалга оширилди. GIS асосида тасодифий танлаб олинган 15 мингта локация нуқталари бўйича рўйхатга олишдан кейинги кузатув доирасида жами 15 736 та уй хўжалигида танланма кузатув ўтказилди.
Ҳозирги кунда Рўйхатга олиш жараёнларини ташкил этиш ва ўтказиш бошқармаси томонидан бирламчи маълумотларни қабул қилиш ва марказлашган базага жамлаш ишлари якунланиб, маълумотларнинг тўлиқлиги ва мантиқий мувофиқлигини текшириш (валидация) жараёнлари амалга оширилмоқда.
Бунда дубликат ёзувлар ва нотўғри киритилган маълумотларга аниқлик киритиш, шунингдек автоматлаштирилган ва қўлда текшириш орқали хатоликларни бартараф этиш, маълумотларни классификация қилиш, кодлаш ва агрегатлаш ишлари босқичма-босқич амалга оширилмоқда.
Шунингдек, ҳудудий бошқармалар ва вазирлик ҳамда идоралардан тақдим этилган жами 20 га яқин маълумотлар базалари ягона стандарт структура асосида жамланиб, интеграция қилинди ҳамда маълумотларни чуқур таҳлил қилиш учун алоҳида маълумотлар структураси ишлаб чиқилди.
Барқарор ривожланиш соҳасидаги миллий мақсад ва вазифаларни амалга ошириш йўналишида мониторингни йўлга қўйиш масалаларида
Ўзбекистон Республикаси Вазирлар Маҳкамасининг 2022 йил 
21 февралдаги “2030 йилгача бўлган даврда барқарор ривожланиш соҳасидаги миллий мақсад ва вазифаларни амалга оширишни жадаллаштириш бўйича қўшимча чора-тадбирлар тўғрисида” 83-сон қарори қабул қилинган.
Ушбу қарорнинг 1-иловаси билан 2030-йилгача бўлган даврда барқарор ривожланиш соҳасидаги миллий мақсад ва вазифалари сифатида Ўзбекистон учун долзарб ҳисобланган 16 та миллий мақсад ва БРМнинг 126 та миллий вазифалар рўйхати тасдиқланган.
Маълумот учун: Глобал миқёсда 17 та мақсад 169 та вазифа
 ва 232 та индикатор тасдиқланган.
Шунингдек, мазкур қарорнинг 2-иловаси билан тасдиқланган,
2022-2026 йилларда барқарор ривожланиш соҳасидаги миллий мақсад ва вазифаларга самарали эришиш бўйича чора-тадбирлар режаси ижросини таъминлаш мақсадида, Миллий статистика қўмитаси ҳамда Барқарор ривожланиш мақсадларининг миллий индикаторлари бўйича идоралараро ишчи гуруҳи томонидан қуйидаги ишлар амалга оширилди:
манфаатдор вазирлик ва идоралар билан ҳамкорликда Бирлашган Миллатлар Ташкилоти Статистика Комиссияси томонидан тавсия этилган Барқарор ривожланиш мақcадлари глобал индикаторлар тизими асосида Миллий Барқарор ривожланиш мақcадлари (кейинги ўринларда-МБРМ) индикаторларини такомиллаштириб бормоқда. Жумладан, Ўзбекистон учун долзарб ҳисобланган 190 та индикатор тасдиқланган бўлиб, шундан, 155 таси глобал индикаторлар билан тўлиқ мос келади, 24 таси прокси индикатор ва 11 таси миллий индикатор ҳисобланади;
МБРМ бўйича эришилган натижаларни кузатиб бориш ва ушбу соҳада мамлакатдаги мавжуд вазият тўғрисида долзарб маълумотларни фойдаланувчиларга тақдим этиш мақсадида ишлаб чиқилган веб-сайтга(https://nsdg.stat.uz) Вазирлик ва идоралар билан ҳамкорликда 143 та Миллий барқарор ривожланиш индикаторлари (бу барча қабул қилинган кўрсаткичларнинг 75,3 % ини ташкил этади) бўйича маълумотлар жойлаштириб борилмоқда.
МБРМ кўрсаткичларини ишлаб чиқаришда 35 дан ортиқ вазирлик ва идоралар иштирок этади. Миллий статистика қўмитаси фақатгина 5 та кўрсаткичга масъул эканлигига қарамай, маълумотларнинг 64 % дан ортиғи Қўмита томонидан шакллантирилади ва унда бир қатор кўрсаткичларни ҳисоблаш учун вазирлик ва идораларнинг маъмурий маълумотларидан фойдаланади.
Миллий статистика қўмитаси томонидан “Ўзбекистон Республикасида Миллий барқарор ривожланиш мақсадларига эришиш бўйича йиллик статистик тўплам” 2019  йилдан бошлаб ҳар йили ўзбек, рус ва инглиз тилларида нашр этилиб, вазирлик ва идоралар ҳамда Ўзбекистон Республикасида фаолият юритаётган халқаро ташкилотларга тақдим этиб борилмоқда, шунингдек, ушбу тўпламнинг электрон шакли МБРМ веб-сайтига http://nsdg.stat.uz/uz/publications манзили бўйича жойлаштириб борилмоқда.

